open-index/open-wikipedia-markdown huggingface dataset:
நவீன் ராசா யாக்கோபு

**மணிதுரை நவீன் ராசா யாக்கோபு** (*Manidurai Naveen Raja Jacob*) தற்போதைய இந்திய தேசிய ஆண்கள் கைப்பந்தாட்ட அணியின் ஓர் உறுப்பினர் ஆவார். இவர் 1989 ஆம் ஆண்டு சனவரி மாதம் 10 ஆம் நாள் பிறந்தார்.

## தொடக்க்கால வாழ்க்கை

தமிழ்நாட்டிலுள்ள தூத்துக்குடி மாவட்டத்தின் உடன்குடிக்கு அருகிலுள்ள சுண்டங்கோட்டை  கிராமத்தில் யாக்கோபு பிறந்தார். கைப்பந்து விளையாட்டில் இவருக்கு இருந்த திறமையை அவருடைய சகோதரர் கவனித்தறிந்தார். 2003 ஆம் ஆண்டில் யாக்கோபு கைபந்து விளையாட்த் தொடங்கினார். 2007 ஆம் ஆண்டில் தேசிய சாம்பியன் பட்டத்தை விசயவாடா அணி  கைப்பற்றியபோது இவர் தேசத்தின் கவனத்தை ஈர்த்தார். தேசிய அளவில் அங்கீகரிக்கப்பட்ட கைப்பந்தாட்ட விளையாட்டு வீர்ர் என்பதால் 2007 ஆம் ஆண்டு இந்தியன் ஓவர்சீசு வங்கி யாக்கப்பிற்கு வங்கியில் ஒரு பணியை கொடுத்து சிறப்பித்தது .

## தொழிலும் வாழ்க்கையும்

இந்திய தேசிய ஆண்கள் கைப்பந்தாட்ட அணியின் ஓர் உறுப்பினர் என்ற பெருமையுடன் இவர் 18 என்ற எண்ணிடப்பட்ட மேலாடையை அணிந்து விளையாடுவார். பந்தை எதிர்திசையில் அடித்து முடிப்பதற்கு ஏதுவாக பந்தை தூக்கி நிறுத்துபவர் என்ற நிலையில் இவர் விளையாடுபவர் . யாக்கோபு தமிழ்நாடு மாநில கைப்பந்து அணியின் தலைவராகவும் விளையாடினார் .

## மேற்கோள்கள்

பகுப்பு:வாழும் மக்கள்
பகுப்பு:இந்திய கைப்பந்து வீரர்கள்
பகுப்பு:1989 பிறப்புகள்
பகுப்பு:தமிழக விளையாட்டு வீரர்கள்
பாண்டி (திரைப்படம்)

***பாண்டி*** (*Pandi*) 2008 ஆம் ஆண்டு ராகவா லாரன்ஸ் மற்றும் சினேகா நடிப்பில் ராசு மதுரவன் இயக்கத்தில் வெளியான தமிழ்த் திரைப்படம். இப்படம் இந்தியில் *ஏக் டுலாரா*  என்று மொழிமாற்றம் செய்யப்பட்டது.

## கதைச் சுருக்கம்

சுந்தரபாண்டி (நாசர்)- சிவகாமி (சரண்யா பொன்வண்ணன்) தம்பதியரின் இரு மகன்கள் ராஜபாண்டி (ஸ்ரீமன்) மற்றும் பாண்டி (ராகவா லாரன்ஸ்). இவர்களுக்கு இரு சகோதரிகள். ராஜபாண்டி நல்லவனாக நடித்து தந்தையிடம் நற்பெயர் பெறுகிறான். பாண்டி பொறுப்பற்றவனாக இருப்பதால் தந்தை அவனை வெறுத்தாலும், தாயின் செல்லப்பிள்ளையாகவே இருக்கிறான். காவலர் பெரியமாயனின் (இளவரசு) மகள் புவனா (சினேகா) பாண்டியைக் காதலிக்கிறாள். சுந்தரபாண்டி தன் மகளின் திருமணத்திற்காக வீட்டில் வைத்திருந்த பணம் திருடுபோகிறது. பாண்டிதான் அப்பணத்தைத் திருடியிருப்பான் என்றெண்ணும் சுந்தரபாண்டி அவனை அடித்து வீட்டைவிட்டு வெளியேற்றுகிறார். ஆனால் யாரும் எதிர்பாராவகையில் ராஜபாண்டி தன் காதலியுடன் பணத்தை எடுத்துக்கொண்டு வீட்டைவிட்டுச் சென்றதை அறிந்ததும் அதிர்ச்சியடைகிறார் சுந்தரபாண்டி.

தன் தங்கைகளின் திருமணத்தை தான் நடத்தி வைப்பதாக தன் தந்தையிடம் உறுதி கொடுக்கும் பாண்டியின் நல்ல குணத்தை சுந்தரபாண்டி புரிந்துகொள்கிறார். கடன்வாங்கித் தங்கைத் திருமணத்தை நடத்தி வைக்கிறான். பாண்டிக்கு புவனாவைப்  பெண் கேட்டுச் செல்லும் சுந்தரபாண்டியிடம் தன் பெண்ணைத் தர மறுக்கிறார் பெரிய மாயன். இதனால் வீட்டைவிட்டு வெளியேறும் புவனா பாண்டியைத் திருமணம்  செய்துகொள்கிறாள். கடனை அடைப்பதற்காக வெளிநாட்டு வேலைக்குச் செல்கிறான் பாண்டி.

வெளிநாட்டிலிருந்து திரும்பிவரும் பாண்டி தன் தாய் விபத்தில் இறந்த செய்தி அறிந்து அதிர்ச்சி அடைகிறான். அந்த விபத்து சுந்தரபாண்டியின் உடன்பணியாற்றியவரால் திட்டமிடப்பட்டது என்பதை அறிந்து தன் தாயின் மரணத்திற்குக் காரணமானவனை பாண்டி என்ன செய்கிறான் என்பதே முடிவு.

## நடிகர்கள்

* ராகவா லாரன்ஸ் - பாண்டி 
* சினேகா - புவனா 
* நமிதா - சலங்கை 
* நாசர் - சுந்தரபாண்டி 
* சரண்யா பொன்வண்ணன் - சிவகாமி
* ஸ்ரீமன் - ராஜபாண்டி 
* கஞ்சா கருப்பு - தலையாதி 
* ராஜ்கபூர் 
* இளவரசு - பெரியமாயன் 
* மயில்சாமி - மொக்கைச்சாமி 
* வையாபுரி - திருடன்

## இசை

படத்தின் இசையமைப்பாளர் ஸ்ரீகாந்த் தேவா. பாடல்களை பேரரசு, நந்தலாலா, நா. முத்துக்குமார் மற்றும் பஞ்சு அருணாசலம். 1991 ஆம் ஆண்டு வெளியான தர்மதுரை திரைப்படத்தில் இளையராஜாவின் இசையில் உருவான "மாசி மாசம்" பாடல் இப்படத்தில் மறு ஆக்கம் செய்யப்பட்டது.

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:ராகவா லாரன்ஸ் நடித்த திரைப்படங்கள்
பகுப்பு:சினேகா நடித்த திரைப்படங்கள்
பகுப்பு:நமிதா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
நித்தின் கோவர்தன் கூலி

**நித்தின் கோவர்தன் கூலி** (*Nitin Govardhan Ghule*) ஆண்கள் கபடி விளையாட்டில் இந்தியாவின் சார்பாக விளையாடக்கூடியவர் ஆவார். இவர் 1986 ஆம் ஆண்டு மே மாதம் 20 ஆம் நாள் பிறந்தார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் நித்தின் கூலியும் ஓர் உறுப்பினராக இருந்தார். சிறுவயதிலிருந்தே இவர் பூனாவின் போப்கேல் கிராமத்தின் ஆதிநாத் விளையாட்டுக் கழகத்தில் விளையாடிக் கொண்டிருந்தார். ஆசியக் கடற்கரை கபடி உள்ளிட்ட பல்வேறு தேசிய அளவிலான போட்டிகள், அனைத்துலகப் போட்டிகளில் இவர் கலந்து கொண்டு விளையாடினார். 
## மேற்கோள்கள்
 
## புற இணைப்புகள்
* [[DNA]], 15 November 2010
* Pudhari Newspaper , 27 November 2010
* Pudhari Newspaper, 27 November 2010
* Lokmat, Pune Edition , 1 December 2010
* Sakal, Pune , 1 December 2010

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்திய கபடி வீரர்கள்
பகுப்பு:மராத்தியர்கள்
இவன் யாரென்று தெரிகிறதா

**இவன் யாரென்று தெரிகிறதா** என்பது 2017 இல் வெளிவந்த தமிழ்த் திரைப்படமாகும். விஷ்ணு, வர்சா ஆகியோர் முக்கிய கதாபாத்திரங்களில் நடித்திருக்கின்றனர்.

சுரேஷ் குமார் எஸ் டி இப்படத்தை இயக்கியுள்ளார். ரகுநாதன் இசை அமைத்துள்ளார். பிஜி ஒளிப்பதிவு செய்துள்ளார்.

## நடிகர்கள்
*விஷ்ணு - அறிவு 
*வர்சா பொல்லம்மா - சாவித்திரி துணை இன்ஸ்பெக்டர்
*இஷாரா நாயர் - பிரியா
*பாக்யராஜ் - லவ் குரு
*ஜெயப்பிரகாசு - அறிவின் தந்தை
*பகவதி பெருமாள், அருள்தாஸ், and ராமச்சந்திரன் துரைராஜ் - பாம்பே பாய்ஸ்
*அர்ஜூனன் - அறிவின் நண்பன் 
*ராஜ்குமார் - அறிவின் நண்பன் 

## வெளியீடு
30 ஜூன் 2017 இல் வெளிவந்த தமிழ்த் திரைப்படமாகும்.

## வெளி இணைப்புகள்


## வெளி இணைப்புகள்
திரைப்பட தரவுத்தளத்தில் இவன் யாரென்று தெரிகிறதா திரைப்படம்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
எம்டீ தரங்குறைப்பு வினை

**எம்டீ தரங்குறைப்பு வினை** (*Emde degradation*) என்பது நான்கிணைய அமோனியம் நேர் மின்னயனியை சோடியம் இரசக்கலவையுடன் சேர்ந்த மூவிணைய அமீனாக ஒடுக்கும் வினையாகும். இவ்வினையை எம்டீ-ஒடுக்க வினை என்றும் எம்டீ வினையென்றும் அழைப்பார்கள்

.

இக்கரிம வினையை முதன் முதலில் 1909 ஆம் ஆண்டு செருமானிய வேதியியலாளர் எர்மான் எம்டீ கண்டறிந்தார். பல ஆல்கலாய்டுகளின் கட்டமைப்புக்கு விளக்கமளிக்க இவ்வினை நீண்ட நாட்களாகப் பயன்படுத்தப்பட்டது. உதாரணம்: எபிடிரைன்.
இவற்றைத் தவிர இலித்தியம் அலுமினியம் ஐதரைடு போன்ற பல வினையொடுக்க முகவர்கள் வினையை தரங்குறைக்கின்றன.

## மேற்கோள்கள்

பகுப்பு:பெயர் வினைகள்
பகுப்பு:கரிம ஒடுக்க-ஏற்ற வினைகள்
தேவா (1995 திரைப்படம்)

***தேவா*** (*Deva*) 1995 ஆம் ஆண்டு விஜய், சுவாதி, சிவகுமார் ஆகியோரின் நடிப்பில், எஸ். ஏ. சந்திரசேகர் இயக்கத்தில், தேவாவின் இசையில் வெளியான தமிழ்த் திரைப்படம். இப்படம் 100 நாள்கள் வெற்றிகரமாக ஓடியது.

## கதைச்சுருக்கம்

வெளியூரில் படித்துவிட்டு ஊர் திரும்பும் தேவா (விஜய்) பாரதி (சுவாதி) மீது காதல் கொள்கிறான். தேவாவின் தாய் ராசாத்தி (மனோரமா). தேவாவின் அண்ணன் ராஜதுரை ( மன்சூர் அலி கான்) தன் மோசமான நடவடிக்கைகளால் அனைவராலும் வெறுக்கப்படும் அந்த ஊரின் பணக்காரன். அவனுக்கு உறுதுணையாக இருப்பவன் மயில்சாமி (மணிவண்ணன்). ராஜதுரை செய்யும் கொடுமைகளால் பாதிக்கப்படும் ஊர் மக்கள் ஊரைவிட்டு வெளியேறுகிறார்கள். சிலர் அவனுக்கு எதிராகப் போராடிக்கொண்டிருக்கிறார்கள். பாரதியின் தந்தையும், ஊர்த்தலைவருமான காந்திதாசன் (சிவகுமார்) தலைமையில் அந்தப் போராட்டம் நடக்கிறது. தான் பாரதியைக் காதலிப்பதைக் காந்திதாசனிடம் கூறி சம்மதம் பெறுகிறான் தேவா. தேவாவின் தாய் அதற்குச் சம்மதித்தாலும் ராஜதுரை அந்தத் திருமணத்திற்கு எதிர்ப்பு தெரிவிக்கிறான். ராஜதுரையிடம் சண்டையிட்டு தேவா தன் தாயுடன் வீட்டைவிட்டு வெளியேறி போராட்டக்காரர்களுடன் இணைகிறான். அங்கு பாரதிக்கும் தேவாவுக்கும் திருமணம் நிச்சயமானாலும் அவர்களின் போராட்டம் வெற்றிபெற்ற பிறகே தங்கள் திருமணம் நடக்கும் என்று உறுதியெடுத்துக் கொள்கிறான். அவர்களின் திருமணத்தைத் தடுக்க முயலும் ராஜதுரையின் முயற்சிகளை முறியடித்து தேவா அவனைக் கொல்ல முனைகையில் தேவாவைத் தடுக்கிறார் காந்திதாசன். ஆனாலும் ராஜதுரை மயில்சாமியால் கொல்லப்படுகிறான்.

## நடிகர்கள்

* விஜய் - தேவா 
* சிவகுமார் - காந்திதாசன் 
* சுவாதி - பாரதி 
* மனோரமா - ராசாத்தி 
* மன்சூர் அலி கான் - ராஜதுரை (பெரியவர்)
* மணிவண்ணன் - மயில்சாமி 
* வினு சக்கரவர்த்தி - காவல் துறை அதிகாரி 
* எஸ். ஏ. சந்திரசேகர் - மாரிமுத்து 
* குமரிமுத்து - ராஜதுரையின் வேலையாள் 
* என்னத்த கன்னையா 
* ஓ. ஏ. கே. சுந்தர் 
* கோவை செந்தில் - கோவில் பூசாரி

## படக்குழு

* திரைக்கதை, வசனம், இயக்கம் - எஸ். ஏ. சந்திரசேகர் 
* கதை - ஷோபா சந்திரசேகர் 
* தயாரிப்பு - பி. விமல் 
* இசை - தேவா
* ஒளிப்பதிவு - செல்வா. ஆர் 
* படத்தொகுப்பு - கௌதம் இராஜு 
* கலை - பி. எல். சண்முகம் 
* சண்டைப்பயிற்சி - கனல் கண்ணன் 
* பாடலாசிரியர்கள் - வாலி, புலமைப்பித்தன், காளிதாசன்
* நடனப்பயிற்சி - டி. கே. எஸ். பாபு, கலா, நசீர் பாபு 
* உடைகள் - கே. எஸ். செய்யத் பாவா, எஸ். செல்வம் 
* தயாரிப்பு நிறுவனம் - பி. வி. கம்பைன்ஸ்

## இசை

படத்தின் இசையமைப்பாளர் தேவா. பாடலாசிரியர்கள் வாலி, புலமைப்பித்தன், காளிதாசன்.

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:குமரிமுத்து நடித்த திரைப்படங்கள்
போய்கெல்லெய்டு வினை

**போய்கெல்லெய்டு வினை** (*Boekelheide reaction*) என்பது ஒரு மறுசீராக்கல் வினையாகும். இவ்வினையில் α-பிக்கோலின்-என்-ஆக்சைடுகள் மறுசீராக்கல் அடைந்து ஐதராக்சிமெத்தில்பிரிடின்களாக மாறுகின்றன. 
1954 ஆம் ஆண்டு வர்கில் போய்கெல்லெய்டு முதன்முதலில் இவ்வினையைக் கண்டுபிடித்தார். இதனால் அவர் பெயரே வினைக்கு சூட்டப்பட்டு போய்கெல்லெய்டு வினை என அழைக்கப்படுகிறது . (~140°செ) வெப்பநிலையில் அசலாக இவ்வினை அசிட்டிக் நீரிலியைக் கொண்டே நிகழ்த்தப்படுகிறது. டிரைபுளோரோ அசிட்டிக் நீரிலியைக் கொண்டும் அறை வெப்பநிலையில் வினையை நிகழ்த்த முடியும் 
.
## வினை வழிமுறை
டிரைபுளோரோ அசிட்டிக் நீரிலியிலிருந்து என்-ஆக்சைடு ஆக்சிசனுக்கு ஓர் அசைல் குழுவை மாற்றும் செயலுடன் போய்கெல்லெய்டு வினையின் வழிமுறை தொடங்குகிறது. பின்னர் டிரைபுளோரோ அசிட்டேட்டு எதிர்மின் அயனியால் α- மெத்தில் கார்பன் புரோட்டான் நீக்கம் செய்யப்படுகின்றது. இதனால் [3.3]-சிக்மாபிணைப்பு நகர்வு மறுசீராக்கல் வினைக்கு உகந்ததாக மூலக்கூறுகள் தயாரிக்கப்பட்டு டிரைபுளோரோ அசிட்டேட்டு மெத்தில்பிரிடின் உருவாகிறது. நீராற்பகுப்பால் டிரைபுளோரோ அசிட்டேட்டு ஐதராக்சி மெத்தில் பிரிடினை வெளியிடுகிறது.

   
## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
உசைன் அகமது

**உசைன் அகமது** (*Hussain Ahmed*) என்பவர் ஓர் இந்திய கால்பந்தாட்ட வீரர் ஆவார். இவர் 1932 ஆம் ஆண்டு பிறந்தார். 1956 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் ஆண்கள் கால்பந்து போட்டிகளில் இந்திய அணியில் இவர் விளையாடினார்

## மேற்கோள்கள்

பகுப்பு:1932 பிறப்புகள்
பகுப்பு:வாழும் மக்கள்
பகுப்பு:இந்திய காற்பந்தாட்ட வீரர்கள்
சிறீ ராமகிருஷ்ணா பல்தொழில்நுட்பக் கல்லூரி

**சிறீ ராமகிருஷ்ணா பல்தொழில்நுட்பக் கல்லூரி** (*Sri Ramakrishna Polytechnic College*) என்பது கோயம்புத்தூரில் இயங்கிவரும் தனியார் பல்தொழில்நுட்டபக் கல்லூரியாகும். இக்கல்லூரியானது கோயம்புத்தூர், துடியலூர் அருகே, வடமலைப்பாளையத்தில் உள்ளது. இக்கல்லூரியானது எஸ். என். ஆர். சன்ஸ் அறக்கட்டளையால் 1996 ஆம் ஆண்டு துவக்கப்பட்டது. அப்போது மூன்று பிரிவுகளில் துவக்கப்பட்ட இக்கல்லூரியில் 2018 ஆண்டு காலகட்டத்தில் இயந்திரப் பொறியியல், குடிமைப் பொறியியில், வாகனப் பொறியியில், எலக்ட்ரானிக்ஸ் அண்டு கம்யூனிகேசன்ஸ், கனிணி, இன்ஸ்ட்ருமெண்டேசன் அண்ட் கண்டோல் இஞ்சினியரிங் போன்ற பாடப்பிரிவுகளில் 1,400 மாணவர்கள் பயின்றுவருகின்றனர். 

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:கோயம்புத்தூர் நகர கல்வி நிறுவனங்கள்
பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
சேக் அப்துல் லத்தீப்பு

**சேக் அப்துல் லத்தீப்பு**  (*Sheikh Abdul Latif*) என்பவர் ஓர் இந்திய கால்பந்தாட்ட வீரர் ஆவார். இவர் 1928 ஆம் ஆண்டு ஆகத்து மாதம் 15 ஆம் நாள் பிறந்தார். 1952, 1956 மற்றும் 1960 ஆம் ஆண்டுகளில் நடைபெற்ற கோடைக்கால ஒலிம்பிக் போட்டிகளில் ஆண்கள் கால்பந்து போட்டிகளில் இந்திய அணியில் இவர் விளையாடினார்

## மேற்கோள்கள்

பகுப்பு:1928 பிறப்புகள்
பகுப்பு:2000 இறப்புகள்
பகுப்பு:இந்திய காற்பந்தாட்ட  வீரர்கள்
ஸ்கர்வி

**ஸ்கர்வி** விட்டமின் சி குறைபாட்டினால் ஏற்படும் ஒரு நோய். பலவீனம், சோர்வாக உணர்தல், கை கால் வலி ஆகியன இந்நோயின் தொடக்க கால அறிகுறிகள் ஆகும்.

சமைப்பதால் பெரும்பாலும் உணவிலுள்ள வைட்டமின் சி குறைகிறது.

## நோய்த் தடுப்பு

விட்டமின் சி உள்ள உணவுகளை உட்கொள்வதன் மூலம் இந்நோய் வராமல் காத்துக்கொள்ள முடியும். விட்டமின் சி பெரும்பாலும் காய்கறிகளிலேயே காணப்பட்டாலும் விலங்குகளில் ஈரலிலும் உள்ளது.

## மேற்கோள்கள்


பகுப்பு:நோய்கள்
மரியம் சகாரியா

**மரியம் சகாரியா** (Maryam Zakaria) சுவீடன் நாட்டைச் சேர்ந்த சுவீடிஷ் - ஈரானிய நடிகை. தற்பொழுது பாலிவுட் மற்றும் அவர் தென்னிந்திய திரைப்படங்களில் நடித்து வருகிறார். இவர் பாலிவுட் படங்களான "ஏஜெண்ட் வினோத்" (2012), மற்றும் "கிராண்ட் மஸ்தி"யில் நடித்ததின் மூலம் அறியப்படுகிறார்.

## தொழில் வாழ்க்கை
சகாரியா, சுவீடனில் விளம்பர நடிகை, நடன ஆசிரியர் மற்றும் நடன இயக்குநராக பணிபுரிந்தார். பிறகு "இன்டிஸ்க் டான்ஸ் ஸ்டூடியோ" என்கிற பாலிவுட் நடனப் பள்ளியை நிறுவினார். இதில் பாலிவுட் படங்களுக்கான அனைத்து விதமான நடனங்களும் கற்பிக்கப்பட்டன.. 2009இல் மும்பை வந்து பாலிவுட் படங்கள் மற்றும் தொலைக்காட்சி விளம்பரங்களில் நடித்துள்ளார். இவர் இம்ரான் கானுடன் 'கொக்க-கோலா' விளம்பரத்தில் நடித்துள்ளார்.

தமிழ் பட இயக்குநர் சுந்தர் சி., இவரது நடன காணொளியை யூடியூப்பில் பார்த்து "நகரம்" (2010) திரைப்படத்துக்கான குத்தாட்டப் பாடல் காட்சிகளுக்கு இவரை ஒப்பந்தம் செய்தார். இவர் பங்குபெற்று, 2011இல் வெளிவந்த "100%லவ்" என்கிற படத்தில் "டியாலோ டியாலா" பாடல் காட்சி பெரும் வரவேற்பைப் பெற்றது. அதைத் தொடர்ந்து அல்லரி நரேஷ் உடன் இணைந்து நடித்த "மததா கஜா" மற்றும் "அர்ஜுனா" படத்திலும் நடித்துள்ளார். பின்னர் "டில்லி கி பில்லி" மற்றும் "சடா அடா" போன்ற படங்களில் நடித்துள்ளார்.

சாயிப் அலி கானின் "ஏஜெண்ட் வினோத்" படத்தில் கரீனா கபூர் உடன் இவர் நடித்த "தில் மேரா" எனத் தொடங்கும் பாடல் இவருக்கு பாலிவுட்டில் புகழைத் தந்தது. 2013இல் வெளிவந்த இந்திரகுமாரின் படமான "கிராண்ட் மஸ்தி"யில் இவர் முன்னணி நாயகியாக நடித்துள்ளார். இத்திரைப்படம் இந்தியாவில் அதிக வருவாயை பெற்றுத் தந்த படமாகும் ,

## திரைப்படங்கள்

## மேற்கோள்கள்

## வெளி இணைப்புகள்

* 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பூமரா கோயில்

**பூமரா கோயில்** அல்லது **பர்குலீஸ்வரர் கோயில்**  (இக்கோயிலை **பூமரா கோயில்**, **பூப்பரா கோயில்**, **பூம்ரா கோயில்** என்றும் அழைப்பர்) (**Bhumara Temple**, sometimes called **Bhumra** or **Bhubhara**), இது கிபி 5 அல்லது 6-ஆம் நூற்றாண்டின் குப்தர்கள் காலத்து இந்து கற்கோயில் ஆகும். சிவபெருமானுக்கு அர்ப்பணிக்கபப்ட்ட  இக்கோயில் மத்தியப் பிரதேசத்தின் சத்னா மாவட்டத்தின் நிர்வாகத் தலைமையிடமான சத்னா நகரத்திற்கு தென்மேற்கில் 40 கி.மீ. தொலைவில் உள்ளது. சதுர வடிவில் அமைந்த இக்கோயில் ஒரு மண்டபத்துடன் கூடியது. தற்போது இக்கோயிலின் பெரும்பகுதிகள் சிதிலமடைந்து உள்ளது. இக்கோயில் சுற்றுப் பிரகாரங்களைக் கொண்டது.  இக்கோயிலின் கருவறையின் நுழைவாயிலில் கங்கை மற்றும் யமுனா தேவிகளின் சிற்பங்கள் கொண்டுள்ளது. இக்கோயில் கருவறையின் ஒருமுக சிவலிங்கம் குப்தர்களின் கலைநயத்திற்கு எடுத்துக்காட்டாகும்.

இக்கோயிலில் மகிஷாசூரனை கொன்ற துர்கை மற்றும் விநாயகர், முருகன், விஷ்ணு, பிரம்மா, யமன், குபேரன், சூரியன், மன்மதன் போன்ற தேவர்களின் சிற்பங்கள் உள்ளது.

## காலம்
1920-இல் அகழாய்வில் கண்டெடுக்கப்பட்ட குப்தர் காலத்து இக்கோயிலின் காலம், கிபி 5-6-ஆம் நூற்றாண்டு காலத்தவை என தொல்லியல் அறிஞர்கள் கணக்கிட்டுள்ளனர்.

## இதனையும் காண்க
* ஏரண் 
* தசாவதாரக் கோயில்

## மேற்கோள்கள்

## ஆதார நூற்பட்டியல்

* 
* 
* 
* 
* 
* 
* Dehejia, V. (1997). *Indian Art*. Phaidon: London. .
* 
* 
* 
* Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
* 
* 
* 
* 
* 
* 
* 
* 
* 
* 
* 
* 
* 
* 
* Michael W. Meister u. a. (Eds.): * Encyclopaedia of Indian Temple Architecture. North India - Foundations of North Indian Style * Princeton University Press, Princeton, 1988, , p 40ff.

## வெளி இணப்புகள்
* 

பகுப்பு:சத்னா மாவட்டம்
பகுப்பு:தொல்லியற்களங்கள்
பகுப்பு:மத்தியப் பிரதேசத்திலுள்ள சிவன் கோயில்கள்
மான்சி ஜோசி

**மான்சி ஜோசி** (நவம்பர் 6, 1992) ஒர் இந்திய சர்வதேச கிரிக்கெட் வீரர் ஆவார். இவர் நவம்பர் 2016 ல் இந்திய தேசிய அணிக்காக அறிமுகமானார்.  அவர் ஒரு வலது கை பந்து வீச்சாளர் மற்றும்  அவர் ஒரு வலது கை மட்டையாளர்  ஆவார் . தற்போது,  வீரேந்திர சிங் ரொதேலா ஜோசிக்கு பயிற்சி அளிக்கிறார்.

ஜோசி உத்தரகண்ட் மாநிலத்தில் ரூர்கி என்ற ஒரு சிறிய நகரத்தில் பிறந்தார்   ஹரியானாவிற்காக தேசிய ஆட்டங்களில் ஆடி வருகிறார்.  அவர் எப்போதும் சச்சின் டெண்டுல்கரால்   பெரிதும் ஈர்க்கப்பட்டார்.  ஹரியானா கிரிக்கெட் அசோசியத்தில் நடந்த சோதனையில் அவர் கலந்து கொண்டு, 19 வயதுக்கு உட்பட்ட மூத்த மகளிர்  அணியில் தேர்வு செய்யப்பட்டார் .  மேற்கிந்தியத் தீவுகளுக்கு எதிராக நவம்பர் 2016 தொடரில் சர்வதேச டி20 உலகக் கோப்பையில் இந்தியாவின் அணியில் இடம் பெற்றார்.  அந்தத் தொடரில் அவரது அணியின் எந்த போட்டிகளிலும் ஜோசி தேர்வு செய்யப்படவில்லை, ஆனால் தாய்லாந்தில் 2016 ஆம் ஆண்டு பெண்கள் டி20 ஆசிய கோப்பை போட்டியில் பங்களாதேஷ் அணிக்கு எதிராக விளையாடி, சர்வதேச டி20 - யில் அறிமுகமானார்   அவர் முதல் ஆட்டத்தில் 1/8 என்ற இலக்கத்தையும், தாய்லாந்திற்கு எதிரான அடுத்த போட்டியில் 2/8 என்ற இலக்கத்தைப் பெற்று ஆட்ட நாயகி பட்டத்தை அடைந்தார் (எனினும், அந்த ஆட்டம், சர்வதேச டி20 அந்தஸ்தை பெறவில்லை).

10 பிப்ரவரி 2017 ஆம் தேதி நடந்த 2017 பெண்கள் உலகக் கோப்பையில், அயர்லாந்திற்கு எதிராக விளையாடி, முதல் சர்வதேச ஒரு நாள் போட்டிகளில் அறிமுகமானார். 2017 பெண்கள் உலகக்கோப்பை இறுதிச்சுற்று போட்டியில் பங்கேற்றார். இங்கிலாந்து பெண்கள் அணிக்கு எதிராக ஆடிய ஆட்டத்தில் ஒன்பது ரன்கள் வித்தியாசத்தில் உலகக் கோப்பையை இந்திய அணி தவறவிட்டது..

2018 அக்டோபரில், மேற்கிந்திய தீவுகளில் 2018 ஐசிசி மகளிர் டி20 உலக்கோப்பை  போட்டியில் இந்தியாவின் அணியில் விளையாட ஜோசி இடம் பிடித்தார்.

## மேற்கோள்கள்


பகுப்பு:இந்தியத் துடுப்பாட்டக்காரர்கள்
பகுப்பு:உத்தராகண்டு நபர்கள்
பகுப்பு:1993 பிறப்புகள்
கிருட்டிணா பால்

**கிருட்டிணா பால்** (*Krishna Pal*) என்பவர் ஓர் இந்திய கால்பந்தாட்ட வீரர் ஆவார். இவர் 1934 ஆம் ஆண்டு பிறந்தார். 1956 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் ஆண்கள் கால்பந்து போட்டிகளில் இந்திய அணியில் இவர் விளையாடினார்.

## மேற்கோள்கள்

பகுப்பு:1934 பிறப்புகள்
பகுப்பு:2009 இறப்புகள்
பகுப்பு:இந்திய காற்பந்தாட்ட வீரர்கள்
ஆலோபுரோப்பேன்

**ஆலோபுரோப்பேன்** (*Halopropane*)  என்பது C3H3BrF4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டெப்ரோன் என்ற வணிகப் பெயரால் இச்சேர்மம் அடையாளப்படுத்தப்படுகிறது. இதுவொரு ஆலோகார்பன் மருந்தாகும். மூச்சு மயக்க மருந்தாக பயன்படுத்த ஆலோபுரோப்பேன் ஆய்வு செய்யப்பட்டாலும் எப்போதும் சந்தைப்படுத்தப்படவில்லை. டெப்புளூரேன், நார்புளூரேன் மருந்துகளைப் போல நோயாளிகளின் இதயத் துடிப்புகளில் பாதிப்புகளை உண்டாக்குவதால் இதன் மருத்துவப் பயன்பாடுகள் கைவிடப்பட்டுள்ளன.  
## மேலும் காண்க
*அலிபுளூரேன்
*ரோபுளூரேன்

## மேற்கோள்கள்

பகுப்பு:ஈதர்கள்
பகுப்பு:கரிம புரோமைடுகள்
பகுப்பு:கரிம புளோரைடுகள்
பகுப்பு:பொது மயக்க மருந்துகள்
லலிதா பவார்

**லலிதா பவார்** (Lalita Pawar) (18 ஏப்ரல் 1916 – 24 பிப்ரவரி 1998)   இந்தி, மராத்தி மற்றும் குசராத்து திரைப்படங்களில் 700 படங்களுக்கும் மேலாக குணசித்திர வேடங்களில் நடித்த நடிகையாவார். இவருடைய படங்களில் பாலாஜி பந்தேர்க்கரின் "நேதாஜி பால்க்கர்" (1938),  நியூ ஹனா பிக்சர்ஸின், "சான்ட் தாமாஜி", நவயுக சித்ரபதியின் "அம்ரிட்" மற்றும் சய்யா பிலிம்ஸ்ன் "கோரா கும்பார்" போன்ற படங்கள் குறிபிடத்தக்கவை. அவரது மறக்கமுடியாத திரைக் கதாப்பாத்திரங்கள் "அனாரி" '(1959),"  "420"  மற்றும் "திரு & திருமதி 55"  ஆகியவற்றிலும் , ராமானந்த் சாகரின் தொலைக்காட்சி காவிய தொடரான ராமாயனில் "மந்தரை" வேடத்திலும் நடித்து ரசிகர்களை வெகுவாக கவர்ந்தார். 
## சுயசரிதை
அம்பா லக்‌ஷ்மண் ராவ் சாகுன் என்ற பெயர் கொண்ட பவார் 1916 ஏப்ரல் 18 அன்று நாசிக்கின் யியோலாவில் பாரம்பரியமான ஒரு குடும்பத்தில்   பிறந்தார். இவரின் தந்தை லக்‌ஷ்மண் ராவ் சாகுன் ஒரு பணக்கார பட்டு மற்றும் பருத்தி துணிகள் விற்கும் ஒரு வணிகராவார். "ராஜா ஹரிசந்திரா " (1928) என்ற திரைப்படத்தில் தனது ஒன்பது வயதில் தனது நடிப்புத் தொழிலைத் தொடங்கினார், பின்னர் பேசாத திரைப்படங்கள் வந்த 1940 இன்  காலகட்டங்களில் திரைப்படங்களில் முன்னணி பாத்திரங்களில் நடிக்க ஆரம்பித்து அவரது இறப்பு வரை எழுபது ஆண்டுகள் குணசித்திர வேடங்களில் நடித்து வந்துள்ளார். 1942 ல் கைலாஷ் என்ற படத்தில் இணை தயாரிப்பாளராகவும் நடித்தும் இருந்தார். மேலும், 1938 ல் "துனியா கியா ஹே" என்ற திரைப்படத்தை தயாரித்தார்.

1942 ஆம் ஆண்டில், 'ஜங்-இ-ஆசாதி' படத்தில் ஒரு காட்சியின் நடிகர் பகவான் தாதாவுடன் நடிக்கும்போது அவர் தற்செயலாக மிகவும் கடினமாகக் அறைந்து விடுகிறார். இதனால் இவருக்கு முகத்தில் ஒரு வெட்டு காயம் ஏற்பட்டும், இடது கண் நரம்பும் பாதிக்கப்பட்டது.  மூன்று ஆண்டுகளுக்கு பின்னர் சிகிச்சை பெற்று திரும்பிய இவர் முன்னணி கதாப்பாத்திரங்களை கைவிட்டு, குணசித்திர வேடங்களை ஏற்று நடிக்க ஆரம்பித்தார். இது அவரது வாழ்க்கையை மாற்றியமைத்து பெரும் புகழை பெற்றத்தந்தது. இவர் குறிப்பாக மருமகளைத் துன்பப்படுத்தும் மாமியார் வேடங்களில் பெரும்பாலும் நடித்து வந்தார். மேலும் இருசிகேசு முகர்ச்சி இயக்கத்தில் இந்தி நடிகர் ராஜ் கபூருடன் அனாரி படத்தில் நடித்தது அவர் வாழ்நாளின் ஒரு சிறந்த நடிப்பாக அமைந்தது. இப்படத்திற்காக பிலிம்ஃபேர் சிறந்த துணை நடிகைக்கான விருதினைப் பெற்றார். மேலும் "பேராசிரியர் (1962 திரைப்படம்) "(1962) மற்றும் ராமானந்த் சாகர் தொலைக்காட்சி நிகழ்ச்சிகளில் "மந்தரை" போன்ற பாத்திரங்கள் குறிப்பிடத்தக்கதாகும். 1961 ஆம் ஆண்டில் இந்திய சினிமாவின் முதல் பெண்மணி என இந்திய அரசால் இவர் கௌரவிக்கப்பட்டார்.

## சொந்த வாழ்க்கை
கண்பத்ரோ பவாருடன் இவரது முதல் திருமணம் நடைபெற்றது , இவருடைய இளைய சகோதரியிடம் தனது கணவரின் கவனம் சென்றதால் அவருடன் விவகாரத்து பெற்று, பின்னர் பாம்பே அம்பிகா ஸ்டூடியோவின் திரைப்படத் தயாரிப்பாளர் ராஜ்பிரகாஷ் குப்தாவை மணந்தார். 1988 பிப்ரவரி 24 அன்று புனேவில் காலமானார்.

## விருதுகள்
* 1959: அனார் படத்திற்காக  பிலிம்ஃபேர் சிறந்த துணை நடிகை விருது
* 1961: நடிப்பிற்காக-  சங்கீத நாடக அகாதமி விருது 

## மேற்கோள்கள்


## வெளி இணைப்புகள்

* 
* Tribute to Laita Pawar at Screen.
* Living the Role- Lalita Pawar The Hindu
* Interview with Lalita Pawar in her last days cineplot.com

பகுப்பு:1916 பிறப்புகள்
பகுப்பு:1998 இறப்புகள்
பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:பிலிம்பேர் விருதுகள் வென்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:20 ஆம் நூற்றாண்டின் இந்திய நடிகைகள்
ராஜதந்திரம் (2015 திரைப்படம்)

**ராஜதந்திரம்** (Rajathanthiram)  2015 ஆம் ஆண்டு ஏ. ஜி. அமித் இயக்கத்தில் வீரபாகு மற்றும் ரெஜினா கசான்ரா நடிப்பில் வெளியான தமிழ்த் திரைப்படம். இப்படத்தின் தயாரிப்பாளர்கள்  சன்லேண்ட் சினிமாஸ் மற்றும் ஒயிட் பக்கெட் புரொடக்சன்ஸ் ஆகியோர். இப்படத்தின் விநியோக உரிமையை பாக்ஸ் ஸ்டார் ஸ்டுடியோஸ் பெற்றது. எஸ். ஆர். கதிரின் ஒளிப்பதிவில், பிரவீன் ஆன்டனியின் படத்தொகுப்பில், விதேஷின் தயாரிப்பு வடிவமைப்பில், சில்வாவின் சண்டைப்பயிற்சியில் இப்படம் உருவானது. இப்படம் அதன் திரைக்கதை மற்றும் உருவாக்கத்திற்காகப் பாராட்டப்பட்ட வெற்றிப்படமாகும். 13 மார்ச் 2016 இல் இப்படக்குழு ராஜதந்திரம் 2 படத்தின் முதல் 6 நிமிடக்காட்சிகளை  யூடியூப்-இல் வெளியிட்டது. இப்படம் கன்னடத்தில் *பாண்டா (2017)* என்ற பெயரில் மறு ஆக்கம் செய்யப்பட்டது.

## கதைச்சுருக்கம்

நேர்மையானவரான தர்மராஜை (ஆடுகளம் நரேன்) நிதிநிறுவன மோசடியில் சிக்கவைத்து சிறைக்கு அனுப்புகிறான் அழகப்பன் (பட்டியல் கே. சேகர்). பல ஆண்டுகளுக்குப் பின்  சிறையிலிருந்து திரும்பும் தர்மராஜ் மிகப்பெரிய நகைக்கடையை நடத்திவரும் பணக்காரனாக மாறிவிட்ட அழகப்பனை பழிவாங்க அவன் கடையைக் கொள்ளையடிக்க மாதவ அய்யரிடம் (இளவரசு) உதவி கேட்கிறார். மாதவ அய்யர் பிறரை ஏமாற்றுதல், சிறு திருட்டு போன்றவற்றில் ஈடுபட்டு பணம் சம்பாதிக்கும்  அர்ஜுன் (வீரபாகு) மற்றும் அவனது இரண்டு நண்பர்களிடம் அழகப்பன் நகைக்கடையைக் கொள்ளையடிக்கும் திட்டத்தைச் சொல்ல அதை முதலில் மறுக்கும் அர்ஜுன் பிறகு அதை செய்ய ஒத்துக்கொள்கிறான். அதை எப்படி செய்து முடித்தான் என்பதை விறுவிறுப்பான திரைக்கதையாக காட்சிப்படுத்தியிருக்கிறார்கள்.

## நடிகர்கள்

* வீரபாகு - அர்ஜுன் பார்த்திபன் 
* ரெஜினா கசான்ரா - மிச்செல் டி'மெல்லோ 
* பட்டியல் கே. சேகர் - அழகப்பன் 
* தர்புகா சிவா - அஸ்டின் டி'கோஸ்டா (குள்ளன்)
* இளவரசு - சேது மாதவன் 
* அஜய் பிரசாத் - தேவராஜ் சாரதி 
* ஆடுகளம் நரேன் - தர்மராஜ்

## தயாரிப்பு

தி இந்து: திரைக்கதை றெக்கை கட்டிப் பறப்பது படத்தின் பலம். திரைக்கதையின் வேகத்தையும், போக்கையும் புரிந்துகொண்ட பிரவீண்குமாரின் படத்தொகுப்பு, சந்தீப் சவுதாவின் பின்னணி இசை ஆகியவை படத்துக்கு பெரிதும் துணை நிற்கின்றன.

விகடன்: சம்பந்தப்பட்டவருக்கு முன்கூட்டியே தகவல் சொல்லி, கொள்ளையடிக்கும் திருட்டு வியூகமே... 'ராஜதந்திரம்!’.

தமிழ் வெப்டுனியா : ராஜதந்திரம் திரைப்படம் அனைவராலும் கவனிக்கப்பட்டது. படத்தை அமித் இயக்கியிருந்தார்.

சினி ஐகான் :இயக்குநர் அமித் துக்கு இது முதல்படம். நேர்த்தியான திரைக்கதை மூலம் சொல்ல வந்த செய்தியைச் சரியாகச் சொல்லியிருக்கிறார்.

ஈ-தந்தி : புது இயக்குநர் படம் என்ற உணர்வு இல்லாமல் பெரிய இயக்குநர் படம் என்ற உணர்வைத் தருகிறது படம். ராஜதந்திரம் - ராஜநடை.

தமிழ் டாக்கீஸ் : காணொளி விமர்சனம்.

## இசை

படத்தின் பின்னணி இசை சந்தீப் சவுதா. படத்தில் இடம் பெற்ற ஒரே பாடலுக்கு ஜி. வி. பிரகாஷ் குமார் இசையமைத்துள்ளார்.
 

## வெளியீடு

படத்தின் தொலைக்காட்சி ஒளிபரப்பு உரிமத்தை ஸ்டார் விஜய் தொலைக்காட்சிப் பெற்றுள்ளது.

## மேற்கோள்கள்


## வெளி இணைப்புகள்

* 

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
அலிபுளூரேன்

**அலிபுளூரேன்** (*Aliflurane*)  என்பது C4H3ClF4O   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஆலோகார்பன் மருந்தாகும். மூச்சு மயக்க மருந்தாக பயன்படுத்த அலிபுளூரேன் ஆய்வு செய்யப்பட்டாலும் எப்போதும் சந்தைப்படுத்தப்படவில்லை.
## மேலும் காண்க
*ஆலோபுரோப்பேன்
*ரோபுளூரேன்
## மேற்கோள்கள்

பகுப்பு:ஈதர்கள்
பகுப்பு:கரிமகுளோரைடுகள்
பகுப்பு:கரிம புளோரைடுகள்
பகுப்பு:வளையபுரோப்பேன்கள்
பகுப்பு:மருந்துகள்
பகுப்பு:புளூரேன்கள்
ரோபுளூரேன்

**ரோபுளூரேன்** (*Roflurane*)  என்பது C3H4BrF3O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஆலோகார்பன் மருந்தாகும். மூச்சு மயக்க மருந்தாக பயன்படுத்த ரோபுளூரேன் ஆய்வு செய்யப்பட்டாலும் இது எப்போதும் சந்தைப்படுத்தப்படவில்லை .

## மேலும் காண்க
*அலிபுளூரேன்
*ஆலோபுரோப்பேன்
## மேற்கோள்கள்

பகுப்பு:ஈதர்கள்
பகுப்பு:மயக்க மருந்துகள்
பகுப்பு:கரிம புரோமைடுகள்
பகுப்பு:கரிம புளோரைடுகள்
பகுப்பு:புளூரேன்கள்
பகுப்பு:கைவிடப்பட்ட மருந்துகள்
வட இந்திய மைம்முகன்

**வட இந்திய மைம்முகன்** ((*Semnopithecus entellus*, செமுனோபித்தேகசு எண்டெல்லசு) என்பது பாலூட்டிகளில் முதனி  வரிசையில் *செர்க்கோபித்தேசிடீ* (Cercopithecidae) குடும்பத்தைச் சேர்ந்த இனமான குரங்கு. தென் சமவெளி மைம்முகன் என்னும் குரங்கு இந்த வட இந்திய மைம்முகன் (*S. entellus') என்பதன் சிற்றினமாக *S. entellus dussumieri' முன்பு குறிக்கப்பெற்றது.  இதன் வாழிடம் இந்தியாவில் இமயமலைக்குத் தெற்கே தபதி ஆற்றுக்கும் கிருட்டிணா ஆற்றுக்கும் தெற்கே பெரிய நிலப்பரப்பு ஆகும்  இந்து சமயப் பயணிகள் சலங்கி ஆற்றங்கரையில் வங்காள தேசத்தின் மேற்குப்பகுதியில் அறிமுகப்படுத்தியதாகக் கருதப்படுகின்றது   இதன் இயல் வாழ்விடம் வெப்பமண்டல அல்லது இளவெப்பமண்டலக் காடுகளிலும் புதர் வெளிகளும் ஆகும். இயல் வாழிட இழப்பால் சிக்கல்களுக்கு உள்ளாகின்றன.

## அடிக்குறிப்புகளும் மேற்கோள்களும்

பகுப்பு:இந்தியக் குரங்குகள்
பகுப்பு:இந்தியப் பாலூட்டிகள்
பகுப்பு:முதனிகள்
சிந்தேன்

**சிந்தேன்** (*Synthane*)  என்பது C4H3F7O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஆலோகார்பன் முகவராகும். மூச்சு மயக்க மருந்தாக பயன்படுத்த சிந்தேன் ஆய்வு செய்யப்பட்டாலும் இது எப்போதும் சந்தைப்படுத்தப்படவில்லை . 

## மேலும் காண்க
*அலிபுளூரேன்
*ஆலோபுரோப்பேன்
*ரோபுளூரேன்
## மேற்கோள்கள்

பகுப்பு:ஈதர்கள்
பகுப்பு:கரிம புளோரைடுகள்
பகுப்பு:பொது மயக்க மருந்துகள்
பகுப்பு:கைவிடப்பட்ட மருந்துகள்
டெப்புளூரேன்

**டெப்புளூரேன்** (*Teflurane*)  என்பது C2HBrF4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஆலோகார்பன் மருந்தாகும். மூச்சு மயக்க மருந்தாக பயன்படுத்த டெப்புளூரேன் ஆய்வு செய்யப்பட்டாலும் இது எப்போதும் சந்தைப்படுத்தப்படவில்லை . டெப்புளூரேன் மருந்து நோயாளிகளின் இதயத் துடிப்புகளில் பாதிப்புகளை உண்டாக்குவதால் இதன் மருத்துவப் பயன்பாடுகள் கைவிடப்பட்டுள்ளன .
## மேற்கோள்கள்

பகுப்பு:மயக்க மருந்துகள்
பகுப்பு:டிரைபுளோரோமெத்தில் சேர்மங்கள்
பகுப்பு:புரோமோபுளோரோ ஆல்க்கேன்கள்
கல் தூபி

**கல் தூபி** (*obelisk*)  உயரமான, நான்கு பக்கங்கள் கொண்ட, மேலேச் செல்ல குறுகலாகவும்,  உச்சியில் பிரமிடு வடிவ அமைப்புக் கொண்டது. இது ஒரே கருங்கல்லில் செதுக்கப்பட்ட கல்தூணாகும். இக்கல்தூபிகள் முதலில் பண்டைய எகிப்திய பார்வோன்கள் அடைந்த வெற்றிகள் குறித்து எழுப்பப்பட்டது. 

பண்டைய எகிப்தியக் கட்டிடக் கலைஞர்கள்  இக்கல்தூபியை,  பண்டைய எகிப்திய மொழியில் *தெக்ஹெனு*  என அழைத்தனர். பண்டைய கிரேக்கர்கள் இதனை *ஒபேலிஸ்கோஸ்* என அழைத்தனர். பின்னர் லத்தீன் மற்றும் ஆங்கிலத்திலும் இதனை *ஒபேலிஸ்க்* என அழைத்தனர்.  

இது போன்ற கல்தூபிகள் பண்டைய எத்தியோப்பியா, எகிப்து, கிரேக்கம் மற்றும் உரோம் நாடுகளில் வெற்றிச் சின்னங்களாக எழுப்பப்பட்டது.

## படக்காட்சிகள்

File:Heliopolis200501.JPG|எகிப்தின் ஹெல்லியோபோலிஸ் நகரத்தில் முதலாம் செனுஸ்ரெத் நிறுவிய கருங்கல் கல்தூபி 
Image:Obelisk5.jpg|கீழே விழுந்த கல்தூபி, அல்-உக்சுர், எகிப்து 
Image:Hippodrome Oblisk.jpg|மூன்றாம் தூத்மோஸ் நிறுவிய கல்தூபி, இஸ்தான்புல், துருக்கி 
Image:Bartholomeus Breenbergh 002.jpg|
Image:Stela aksum.jpg|thumb|கல்தூபி, எத்தியோப்பியா
Image:Örme dikilitaş.JPG| கல்தூபி


## இதனையும் காண்க
* சிற்பத்தூண்
* ரொசெட்டாக் கல்
* வெற்றித் தூண்
* தூபி

## அடிக்குறிப்புகள்

## வெளி இணைப்புகள்

*Obelisks of Rome (series of articles in Platner's Topographical Dictionary of Ancient Rome)
*History of the obelisk of Arles (in French)
*Octavo Edition of Domenico Fontana's book depicting how he erected the Vatican obelisk in 1586.
* National Geographic: "Researchers Lift Obelisk With Kite to Test Theory on Ancient Pyramids"
*Obelisk of Psametik II from Heliopolis, removed and reerected by Augustus in the northern Campus Martius, Rome
## மேலும் படிக்க
* Curran, Brian A., Anthony Grafton, Pamela O. Long, and Benjamin Weiss. *Obelisk: A History*. Cambridge, MA: MIT Press, 2009. .
* Chaney, Edward, "Roma Britannica and the Cultural Memory of Egypt: Lord Arundel and the Obelisk of Domitian", in *Roma Britannica: Art Patronage and Cultural Exchange in Eighteenth-Century Rome*, eds. D. Marshall, K. Wolfe and S. Russell, British School at Rome, 2011, pp.&nbsp;147–70.
* Iversen, Erik, *Obelisks in exile*. Copenhagen, Vol. 1 1968, Vol. 2 1972
* Wirsching, Armin, *Obelisken transportieren und aufrichten in Aegypten und in Rom*. Norderstedt: Books on Demand 2007 (3rd ed. 2013), 

*
பகுப்பு:கல்வெட்டியல்
பகுப்பு:பண்டைய வரலாறு
பகுப்பு:தொல்பொருட்கள்
பகுப்பு:எகிப்தின் தொல்பொருட்கள்
அகஸ்டா வெஸ்ட்லேண்ட் உலங்கூர்தி சர்ச்சை

**அகஸ்டா வெஸ்ட்லேண்ட் உலங்கூர்தி சர்ச்சை** (Augusta Westland VVIP chopper deal) என்பது 2010 ஆம் காலகட்டங்களில் இந்திய அரசின் உயர்பதவிகளில் இருக்கும் முக்கிய நபர்களுக்காக உலங்கூர்தி வாங்கலில் நிகழ்ந்த ஊழல் குற்றச்சாட்டாகும். அரசியல் முக்கியப் பிரமுகர்களுக்காக இத்தாலிய நிறுவனமான அகஸ்டா வெஸ்ட்லேண்ட்டிம் அதிநவீன ஏ.டபியூ101 ரக உலங்கூர்திகள் 3,600 கோடி மதிப்பில் மொத்தம் 12 வாங்க காங்கிரஸ் அரசு முடிவு செய்தது. ஆனால் இந்த ஒப்பந்ததிற்காகத் தரகுத்தொகை கைமாற்றப்பட்டதாகப் புகார் எழுந்ததை அடுத்து ஒப்பந்தம் ரத்து செய்யப்பட்டது. 2014 ஜூன் வரை 45% பணத்தை அதாவது  2,068 கோடி அகஸ்டாவெஸ்ட்லேண்ட் நிறுவனத்திடமிருந்து திரும்பப் பெறப்பட்டது. 

சட்டவிரோதமாகப் பணம் கைமாற்றப்பட்டதாகக் குற்றம் சாட்டி முன்னாள் தலைவர் ஜியுஸ்ப்பே ஒர்ஷி மற்றும் அகஸ்டா வெஸ்ட்லாண்ட் சிஇஓ புருனோ ஸ்பக்னோலினி போன்றோர் இத்தாலிய காவல்துறையால் கைது செய்யப்பட்டனர். இத்தாலி நீதிமன்றத்தில் அகஸ்டா நிறுவனத்தின் மீது வழக்கு விசாரணை நடைபெற்று, 2018 ஜனவரி 8 விடுவிக்கப்பட்டனர். இடைத்தரகராகக் குற்றஞ்சாட்டப்பட்ட கிறிஸ்டியன் மைக்கேல் அமீரக நீதிமன்றத்தால் நாடுகடத்தப்பட்டு, இந்தியாவில் விசாரிக்கப்பட்டு வருகிறார். மேலும் ராஜிவ் சக்சேனா என்பவரும் கைது செய்யப்பட்டு புலனாய்வுத் துறையால் விசாரிக்கப்பட்டு வருகிறார்கள்.

## நிகழ்வுகள்
* 2013 மார்ச் 25, "ஆம், இந்த ஒப்பந்தத்தில் ஊழல் நடந்துள்ளது, லஞ்சம் வாங்கப்பட்டுள்ளது, புலனாய்வுத்துறை இதைத் தீவிரமாக விசாரிக்கும்." என அப்போதைய பாதுகாப்புத்துறை அமைச்சர் ஏ. கே. ஆண்டனி தெரிவித்தார்.
* €30 மில்லியன் கையூட்டாக இந்திய அரசியல்வாதிகளுக்கும், ஆட்சியாளர்களுக்கும், அதிகாரிகளுக்கும் வழங்கியதை உறுதி செய்து, 2016 ஏப்ரல் 8 இத்தாலியின் மிலன் நகர நீதிமன்றம் ஒர்ஷிக்கு நான்கரை ஆண்டுகளும், ஸ்பங்னோலினிக்கு நான்கு ஆண்டுகளும் சிறைத் தண்டனை விதித்தது.
* மிலன் நீதிமன்றத்தில் மேல்முறையீடு செய்யப்பட்டு, போதிய ஆதரம் இல்லாததால் 2018 ஜனவரியில் ஒர்ஷி மற்றும் ஸ்பங்னோலினியை வழக்கிலிருந்து விடுதலை பெற்றனர்.

## மேற்கோள்கள்

பகுப்பு:இந்தியாவில் ஊழல்
பகுப்பு:குற்றப் புலனாய்வு
பட்டத்து ராணி (1992 திரைப்படம்)

**பட்டத்து ராணி (**Pattathu rani) 1992 ஆம் ஆண்டு விஜயகுமார் மற்றும் கெளதமி நடிப்பில், மணிவாசகம் இயக்கத்தில், ராஜேஸ்வரி மணிவாசகம் மற்றும் பி. எஸ். மணி தயாரிப்பில், தேவா இசையில் வெளியான தமிழ் நகைச்சுவைத் திரைப்படம்.

## கதைச்சுருக்கம்

ஜலகண்டேஸ்வரன் (கவுண்டமணி) மற்றும் ராயப்பன் (செந்தில்) இருவரும் சகோதரர்கள். அவர்களுக்கு சொந்தமான பல வீடுகள் கொண்ட குடியிருப்பில் வாடகைக்கு தங்கள் குடும்பத்துடன் வசிப்பவர்கள் முனியம்மா (மனோரமா, விஸ்வநாதன் (ஜனகராஜ்), கணேசன் (டெல்லி கணேஷ்), கோயமுத்தூர் (மணிவாசகம்) ஆகியோர். இவர்கள் யாரும் பல வருடங்களாக வாடகை தராததால் அவர்களிடம் வாடகையைப் பெற ராயப்பன் சொல்லும் யோசனையை ஜலகண்டேஸ்வரன் செயல்படுத்துகிறார். இந்தக் குடியிருப்பில் உள்ள மற்றொரு வீட்டுக்குக் குடிவருகிறார்கள் நடுத்தர வயதுக்காரரான சுந்தரம் (விஜயகுமார்) மற்றும் அவரது இளவயது மனைவி உஷா (கௌதமி). உஷாவின் அழகில் மயங்கி அவளைக் கவர்வதற்காக ஜலகண்டேஸ்வரன், விஸ்வநாதன், கணேசன், கோயமுத்தூர் ஆகியோர் முயற்சி செய்கிறார்கள். உஷாவின் முன்னிலையில் வாடகை கேட்பதால் அனைவரும் வாடகை சரியாகக் கொடுக்கிறார்கள். குடியிருப்பில் உள்ள பெண்கள் உஷாவைப் பற்றித் தவறாக நினைப்பதால் உஷா ஏன் தன்னைவிட வயதான சுந்தரத்தைத் திருமணம் செய்துகொண்டாள் என்ற உண்மையை உஷாவின் நிறுவனத்தில் பணியாற்றும் முனியம்மா மற்றவர்களுக்குச் சொல்கிறாள்.

பணக்கார வீட்டுப் பெண் உஷா. அவளிடம் வேலைக்காரராகப் பணியாற்றுபவர் சுந்தரம். சுந்தரம் தன் ஐந்து தங்கைகள் அனைவருக்கும் திருமணம் செய்துவைக்க வேண்டியுள்ளதால் தான் திருமணம் செய்து கொள்ளாமல் இருக்கிறார். உஷாவின் பெற்றோர்கள் பார்க்கும் பணக்கார மாப்பிள்ளையின் நடவடிக்கைகள் சரியில்லாததால் அந்த திருமணத்தை மறுக்கிறாள் உஷா. தன்னிடம் வேலைசெய்யும் நல்லவரான சுந்தரத்தைத் திருமணம் செய்து கொள்கிறாள் உஷா. உஷாவை அவர்களது பெற்றோர்கள் வீட்டைவிட்டுத் துரத்துகின்றனர். உஷாவின் கதையைக் கேட்டதும் அவளின் நல்ல குணத்தை அனைத்துப் பெண்களும் புரிந்துகொள்கின்றனர். அந்த குடியிருப்பில் உள்ள அனைவரும் கொடைக்கானலுக்குச் சுற்றுலா செல்கின்றனர். அங்கு தன்னை விரும்பும் அனைவருக்கும் உஷா எப்படி தக்க பாடம் கற்பித்துத் திருத்துகிறாள் என்பதை நகைச்சுவையாகச் சொல்லி முடிக்கிறார்கள்.

## நடிகர்கள்

* விஜயகுமார் - சுந்தரம் 
* கௌதமி - உஷா 
* மனோரமா - முனியம்மா 
* கவுண்டமணி - ஜலகண்டேஸ்வரன் 
* ஜனகராஜ் - விஸ்வநாதன் 
* செந்தில் - ராயப்பன் 
* டெல்லி கணேஷ் - கணேசன் 
* மணிவாசகம் - கோயமுத்தூர் 
* சேது விநாயகம் 
* விஜயராஜ் - நாகராஜ் 
* வடிவுக்கரசி -யமுனா 
* கோவை சரளா - சாவித்திரி
* உன்னி மேரி (தீபா)
* மகேஷ் - ராமகிருஷ்ணன் 
* ரவளி (மைதிலி) - சாந்தி 
* இடிச்சபுளி செல்வராஜ் 
* கருப்பு சுப்பையா 
* வெள்ளை சுப்பையா 
* திடீர் கண்ணய்யா 
* பசி சத்யா 
* வாசுகி 
* ஆர். சுந்தர்ராஜன் - சிறப்புத் தோற்றம்

## இசை

படத்தின் இசையமைப்பாளர் தேவா. பாடலாசிரியர் காளிதாசன். படத்தின் பாடல்கள் 1992 ஆம் ஆண்டு வெளியானது.

## மேற்கோள்கள்

## வெளி இணைப்புகள்

* https://www.jiosaavn.com/album/pattathu-rani/1PDBJdgm1Us_
* https://spicyonion.com/tamil/movie/pattathu-rani/

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
தமிழுக்கு எண் ஒன்றை அழுத்தவும்

***தமிழுக்கு எண் ஒன்றை அழுத்தவும்*** (Thamizukku en ontrai aluththavum) 2015 ஆம் ஆண்டு நகுல், ஐஸ்வர்யா தத்தா, அட்டகத்தி தினேஷ் மற்றும் பிந்து மாதவி ஆகியோரின் நடிப்பில்,வி சந்திரன் தயாரிப்பில், ராம்பிரகாஷ் ராயப்பா இயக்கத்தில் வெளியான தமிழ்த் திரைப்படம். இப்படம் நல்ல வரவேற்பையும் பாராட்டையும் பெற்றது.

## கதைச்சுருக்கம்

சூரியபுயலின் காரணமாக அலைபேசி கோபுரங்கள் செயலிழப்பதால் தகவல் தொடர்பு பாதிக்கப்படுகிறது. அப்போது நடக்கும் நிகழ்வுகளின் தொகுப்பே படத்தின் கதை.

முகிலிடம் (அட்டகத்தி தினேஷ்) தன் காதலை சொல்ல அவன் வேலைசெய்யும் இடத்திற்கு வரும் சிமி (பிந்து மாதவி) ஒரு பள்ளத்தில் சிக்கிக் கொள்கிறாள். அவள் மீது 80 டன் எடையுள்ள வாஸ்து பாறை விழும்நிலையில் உள்ளது. அலைபேசி செயலிழந்துவிடுவதால் அவள் முகிலுக்கு அனுப்பிய குறுஞ்செய்தியைப் பார்த்து அவளை முகில் காப்பாற்றுகிறானா? என்பது ஒரு கிளைக்கதை.

வாடகை மகிழுந்து ஓட்டுநரான ராஜாவின்  (சதிஸ்) மகிழுந்தில் அணுகுண்டு உள்ளது. அலைபேசியின் மூலம் அதை வெடிக்கச் செய்ய முயற்சி செய்யும் வில்லன் அதை வெடிக்கச்செய்தானா? என்பது ஒரு கிளைக்கதை.

கல்லூரி மாணவர்களுக்கான அறிவியல் செயல்திட்டங்களை செய்துதரும் தொழில்நுட்ப நிபுணர்  வசந்த் (நகுல்). அவனைக் காதலிக்கும் கல்லூரி மாணவி ஹரிணி (ஐஸ்வர்யா தத்தா). செயலிழந்த அலைபேசி கோபுரங்களை சரிசெய்யும் முயற்சியில் ஈடுபடும் வசந்த் அதில் வெற்றி பெறுகிறானா? சிமி காப்பாற்றப்படுகிறாளா? வெடிகுண்டு தாக்குதலில் இருந்து மக்கள் தப்பித்தார்களா? என்பதுதான் படத்தின் முடிவு.

## நடிகர்கள்

* நகுல் - வசந்த் 
* தினேஷ் - முகில் 
* ஐஸ்வர்யா தத்தா - ஹரிணி 
* பிந்து மாதவி - சிமி 
* ஊர்வசி - வசந்தின் தாய் 
* மனோபாலா - சுவாமிநாதன் 
* சதீஸ் - ராஜா 
* எம்.டி. ஆசிப் - பண்டி 
* அஜய் - ரமேஷ் 
* சுந்தரி திவ்யா - லாவண்யா 
* ஷாலு ஷம்மு - மகா 
* பாலச்சந்தர் - சஞ்சய் 
* ஏ. ஸ்ரீபதி பர்வதராஜ் - சீனு 
* பிரதீப் நாயர் 
* வனராஜ் 
* பரோட்டா முருகேஷ் - மகாவின் தந்தை

## இசை

படத்தின் இசையமைப்பாளர் எஸ். தமன். பாடலாசிரியர்கள் மதன் கார்க்கி மற்றும் யுகபாரதி.

பகுப்பு:அறிமுக இயக்குநர் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சிற்பத்தூண்

**சிற்பத்தூபி** (**stele**) ( அகலத்தை விட உயரம் சிறிது அதிகம் கொண்ட கல் அல்லது மரத்தால் ஆன சிற்பத் தூணாகும். பண்டைய உலகில் இறந்தவர்களின் நினைவுகளை கூறும் வகையில் கல்லறையில் எழுப்பப்படும் சிற்பங்கள் கொண்ட நினைவுத் தூண் ஆகும். மேலும் பண்டைய எகிப்து, பண்டைய கிரேக்கம் மற்றும் உரோமைப் பேரரசுகளில் இராச்சியத்தின் எல்லைகளைக் குறிக்கவும், அரசின் ஆணைகளை மக்களிடையே பிறப்பிக்கவும், போர் வெற்றிகளையும் குறிக்கவும் சிற்பத்தூண்கள் எழுப்பப்பட்டது. சிற்பத்தூணின் பரப்பில் குறிப்புகளும், சிற்ப வேலைப்பாடுகளும் கொண்டிருக்கும்.  

 

  

 

 

## படக்காட்சிகள்

File:P1060243 Louvre repas funéraire de la princesse Nefertiabet E15591 rwk.JPG| எகிப்தின் நான்காம் வம்ச இளவரசியின் ஈமச்சடங்கு சிற்பத்தூண், கிமு 2575
File:Grave Stela of Nehemes-Ra-tawy, ca. 760-656 B.C.E. ,37.588E.jpg| எகிப்திய மன்னரின் (கிமு 760–656) கல்லறை சிற்பத்தூண் 
File:Statuamenhirlaconi.jpg|சிற்பத்தூண், கிமு 2500 
File:Milkau Oberer Teil der Stele mit dem Text von Hammurapis Gesetzescode 369-2.jpg|பாபிலோனிய மன்னர் அம்முராபிக்கு, சூரியக் கடவுள் உது அருளிய  சட்ட விதிகள், கிமு 1750 
File:Baal thunderbolt Louvre AO15775.jpg|[வஜ்ஜிராயுதம் தாங்கிய மன்னரின் சிற்பத்தூண், சிரியா, கிமு 14-ஆம் நூற்றாண்டு
File:Merenptah Israel Stele Cairo.jpg|எகிப்திய மன்னர் மூன்றாம் அமென்கோதேப்பின் சிற்பத்தூண், கிமு 1200  
File:0007MAN-Herma.jpg|கிரேக்க நாட்டின் எல்லையைக் குறிக்கும்  சிற்பத்தூண், கிமு 520 
File:Relief Bendis BM 2155.jpg|பண்டைய ஏதன்சின் சிற்பத்தூண், கிமு 400  
File:Herma Demosthenes Glyptothek Munich 292.jpg| பண்டைய ஏதன்சின் சிற்பத்தூண், கிமு 280
File:Rosetta Stone BW.jpeg| ரொசெட்டாக் கல், எகிப்திய மன்னர் ஐந்தாம்  தாலமி சோத்தரின் இருமொழி கல்வெட்டு, கிமு 196
File:Buddhist Stela Northern Wei period.jpg|சீனாவின் பௌத்த சிற்பத்தூண், கிபி 583 
File:Rodney02.JPG|மத்தியகால ஸ்காட்லாந்தின் சிற்பத்தூண் 



## இதனையும் காண்க
* சூரியக் கடவுள் சமாசின் சிற்பத்தூண்
* கல்தூபி
* தூபி
* ரொசெட்டாக் கல்
* வெற்றித் தூண்
* கொடிமரம்
* கம்பம்

## அடிக்குறிப்புகள்

## மேற்கோள்கள்

## வெளி இணைப்புகள்
* ''The Cesnola collection of Cypriot art: stone sculpture'', a fully digitized collection catalog from The Metropolitan Museum of Art Libraries, which contains material on steles]
## ஆதார நூற்பட்டியல்
* Boardman, John, ed. *The Cambridge Ancient History*, Part 1, 2nd Edition, ()
* Collon, Dominique, et al. "Stele." *[[Grove Art Online]]*. Oxford Art Online. Oxford University Press. Web. 3 Jun. 2015. Subscription required
* 
* Pool, Christopher A. *Olmec Archaeology and Early Mesoamerica*. கேம்பிறிட்ஜ் பல்கலைக்கழகப் பதிப்பகம், 2007 ()
* 
* 
* 
* Till, Karen E. *The New Berlin: Memory, Politics, Place*. University of Minnesota Press, 2005
* 

## வெளி இணைப்புகள்
* ''The Cesnola collection of Cypriot art: stone sculpture'', a fully digitized collection catalog from The Metropolitan Museum of Art Libraries, which contains material on steles]

பகுப்பு:பண்டைய வரலாறு
பகுப்பு:கல்வெட்டியல்
பகுப்பு:தொல்பொருட்கள்
தனியா பாட்டியா

**தனியா பாட்டியா** (*Taniya Bhatia*)(28 நவம்பர் 1997) ஓர் இந்திய கிரிக்கெட் வீரர் ஆவார்.  அவர் பிரதானமாக ஒரு விக்கெட் கீப்பர் ஆவார். அவர் பஞ்சாப் மற்றும் வட மண்டலத்திற்காக விளையாடுகிறார்.  பயிற்சியாளர் ஆப். பி. சிங்கின் கீழ் தற்போது அவர் பயிற்சி பெற்று வருகிறார்.  2018 ஆம் ஆண்டில் பெண்கள் கிரிக்கெட்டில் ஐந்து சிறந்த நட்சத்திரங்களில் ஒருவராக சர்வதேச கிரிக்கெட் கவுன்சில் (ஐ.சி.சி) பாட்டியாவை அறிவித்தது.

## <span data-segmentid="62" class="cx-segment">ஆரம்ப வாழ்க்கை</span>
சண்டிகரில் சப்னா மற்றும் சஞ்சய் பாட்டியா ஆகியோருக்கு அவர் மகளாகப் பிறந்தார்.  அவரின் தந்தை மத்திய வங்கியில் பணியாற்றுகிறார் மற்றும் அனைத்து இந்திய பல்கலைக்கழக மட்டத்திலும் கிரிக்கெட் விளையாடியுள்ளார்.  பாட்டியா உடன் பிறந்தவர்கள், அக்கா சஞ்சனா மற்றும் தம்பி சேஹஜ் ஆவர்.

முன்னதாக,  டி.ஏ.வி. மூத்த மேல்நிலை பள்ளியில் பயிலும் பொழுதே, முன்னாள் இந்திய கிரிக்கெட் வீரர் யுவராஜ் சிங்கின் தந்தை யோகராஜ் சிங்கின் கீழ் பயிற்சி பெற்றார்.  தற்போது எம்.சி.எம். டி.ஏ.வி மகளிர் கல்லூரியில் பி.ஏ-II படிக்கிறார்.

## <span data-segmentid="68" class="cx-segment">குடும்பப் பின்னணி</span>
பாட்டியாவின் தந்தையும் மாமாவும் கிரிக்கெட் வீரர் ஆவர்.  அவரது சகோதரரும் 19 வயதுக்குட்பட்ட பிரிவு கிரிக்கெட் அணியில் இணைந்தார்.

## <span data-segmentid="71" class="cx-segment">ஆரம்ப கால வாழ்க்கையில்</span>
தனது டி. ஏ. வி அகாடமி நாட்களுக்குப் பிறகு, 11 வயதிலேயே 19 வயதுக்குட்பட்ட பிரிவில் பஞ்சாப்பிற்காக விளையாடிய முதல் இளம் பெண் ஆனார்.   பின்னர், தனது 16-வது வயதில் மூத்த மாநில அணியில் சேர்ந்தார் பாட்டியா.

13-வது வயதில், 2011-ல் மாநில-உள்நாட்டு போட்டியில் மூத்த பஞ்சாப் அணிக்காக விளையாடிய முதல் இளம் பெண் ஆனார்.  2015 ஆம் ஆண்டில், கௌஹாத்தி மண்டல கிரிக்கெட் போட்டியில் 19 வயதுக்குட்பட்ட பிரிவு வட மண்டல அணிக்கு தலைவராக இருந்தார். அந்த ஆட்டத்தில் அவர் 227 ஓட்டங்களையும், 10 பேரை ஆட்டமிழக்கவும் செய்தார்.  அவர் 16 வயதை எட்டியபோது இந்திய ஏ அணியில் சேர்ந்தார்.  இரண்டு வருடங்களாக அவருக்கு ஏற்பட்ட பின்னடைவு கிட்டத்தட்ட அவர் கிரிக்கெட்டில் தனது ஆர்வத்தை இழக்கவைத்தது. தனது அம்மாவின் ஊக்கம், தன் கனவை தொடரத் தூண்டியது.

## <span data-segmentid="80" class="cx-segment">இந்திய அணியில் அறிமுகம்</span>
13 பிப்ரவரி 2018 அன்று, தென்னாப்ரிக்காவிற்கு எதிரான பெண்கள் டி-20 சர்வதேச கிரிக்கெட் போட்டியில் (WT20I) இந்தியாவிற்காக விளையாடி அறிமுகமானார்.  சண்டிகரில் இருந்து தேசிய அணியில் விளையாடிய முதல் பெண் கிரிக்கெட் வீரர் ஆவார்.  பாட்டியாவின் ஜெர்சி எண் 28 ஆகும்.  அவர் 11 செப்டெம்பர் அன்று, இலங்கைக்கு எதிரான போட்டியில், மகளிர் ஒரு நாள் சர்வதேச அளவில் அறிமுகமானார்.

2018 அக்டோபரில், மேற்கிந்திய தீவுகளில் 2018 ஐசிசி மகளிர் டி20 உலக்கோப்பை போட்டியில் இந்தியாவின் அணியில் விளையாட பாட்டியா இடம் பிடித்தார்.

## <span data-segmentid="91" class="cx-segment">குறிப்புகள்</span>

## புற இணைப்புகள்
* 

பகுப்பு:இந்தியத் துடுப்பாட்டக்காரர்கள்
பகுப்பு:1997 பிறப்புகள்
பகுப்பு:வாழும் மக்கள்
நொகனூர்

**நொகனூர்** (Noganoor) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 66 கிலோமீட்டர் தொலைவிலும், மாநிலத் தலைநகரான சென்னையில் இருந்து 329 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 692 வீடுகள் உள்ளன. கிராமத்தின் மொத்த மக்கள் தொகையானது 2,984 ஆகும். இதில் ஆண்கள் எண்ணிக்கை 1,546, பெண்களின் எண்ணிக்கை 1,438 என உள்ளது. மக்களின் கல்வியறிவு விகிதமானது  56.8 % என உள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அமோனியம் பென்சோயேட்டு

**அமோனியம் பென்சோயேட்டு** (*Ammonium benzoate*) என்பது C7H9NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சாயிக் அமிலத்தினுடைய அமோனியம் உப்பு அமோனியம் பென்சோயேட்டு எனப்படுகிறது. வெண்மை நிறத் திண்மமாக நுண்ணுயிர்களை எதிர்க்கும் பண்புடன் இச்சேர்மம் காணப்படுகிறது

## மேற்கோள்கள்

பகுப்பு:அமோனியம் சேர்மங்கள்
பகுப்பு:பென்சோயேட்டுகள்
பகுப்பு:அரோமாட்டிக் சேர்மங்கள்
பியார் பிரேமா காதல்

**பியார் பிரேமா காதல்** (Pyaar Prema Kaadhal) என்பது 2018 ஆம் ஆண்டில் தமிழ்-மொழியில் ஹரீஷ் கல்யாண் மற்றும் ரைசா வில்சன் ஆகியோர் நடிப்பில் இசையை அடிப்படையாகக் கொண்ட ஒரு காதல் நகைச்சுவை திரைப்படமாகும்.

இந்த படத்தை இலன் எழுதி மற்றும் இயக்கியிருந்தார். யுவன் சங்கர் ராஜா இசையமைக்க ஒளிப்பதிவை ராசா பட்டாச்சார்சீயும் படத்தொகுப்பை மணிகூரனும் செய்திருந்தனர். யுவன் சங்கர் ராஜாவும் எசு.என். ராசராசனும் தங்கள் படநிறுவனங்களான ஒய்.எசு.ஆர். பிலிம்சு மற்றும் கே தயாரிப்பு நிறுவனங்களின் சார்பாக படத்தை தயாரித்திருந்தனர்.

இந்தத் திரைப்படம் திசம்பர் 2017 இல் முதன்மை புகைப்படம் எடுப்பதன் தொடக்கத்துடன் தொடங்கப்பட்டது மற்றும் ஜூன் 2018 இல் நிறைவடைந்தது. திரைப்படம் 10 ஆகஸ்ட் 2018 அன்று வெளியிடப்பட்டு, பார்வையாளர்கள் மற்றும் விமர்சகர்களிடமிருந்து நேர்மறையான பதிலைப் பெற்றது, முன்னணி நடிகர்களின் நடிப்பைப் பாராட்டியது, திரைக்கதை, மற்றும் படத்தின் ஒலிப்பதிவு. திரைப்படம் வணிக ரீதியாக வெற்றி பெற்றது.

## கதைச் சுருக்கம்
கதாநாயகன் ஸ்ரீ குமார் ஒரு அப்பாவி. ஐடி கம்பெனியில் வேலை செய்யும் நடுத்தரக் குடும்பத்தைச் சார்ந்தவன். கதாநாயகி சிந்துஜா பணக்கார மற்றும் சுதந்திரமான, எல்லாவற்றையும் இயல்பாக எடுத்துக் கொள்ளும் பெண். பக்கத்து அலுவலகத்தில் வேலை செய்து வந்த சிந்துஜா ஜன்னல் வழியாக காதல் செய்த ஸ்ரீ குமாருக்கு ஒரு நாள் அதிர்ச்சியாக தனது அருகிலேயே தனது அலுவலகத்தில் வந்து சேர்ந்தார் சிந்துஜா. காதலை சொல்ல தடுமாறும் ஸ்ரீ, சிந்துஜாவோ அவனை கிளப்புக்கு இயல்பாக கூட்டி செல்கிறார். இப்படியாக ஒரு நாள் இருவருக்குள்ளும் அன்பு அதிகமாகி, உடலுறவு வைத்துக் காெள்ளும் அளவிற்கு செல்கின்றனர். அந்த நேரத்தில் காதலிப்பதாக ஸ்ரீ சொல்ல, அதை மறுத்து இது நமக்குள் நடந்த சாதாரண உணர்வு தானே தவிர வேற ஒன்னும் இல்ல என்று சிந்துஜா சொல்ல தன்னால் தாங்க முடியாத ஸ்ரீ அழுகிறார்.

தனக்கான இலட்சியம் குறிக்கோள்கைள அடையும் வரையில் காதலோ, கல்யாணமோ, குழந்தையோ கிடையாது என்பதில் சிந்துஜா உறுதியாக இருந்தார். தாய்ப்பாசத்தில் தவித்த ஸ்ரீ அம்மா சொன்ன பெண்ணை திருமணம் செய்ய, மூன்று ஆண்டுகளிலேயே அவர்களுக்குள் விவாகரத்தும் ஆகிறது. இந்த மூன்று இடைவெளியில் தன்னுடைய இலட்சியங்களை அடைகிறார் சிந்துஜா. ஸ்ரீ-க்கு விவாகரத்து ஆனதை அறிந்த சிந்துஜா, மகிழ்ச்சியோடு ஸ்ரீ-யுடன் இணைந்து தனது வாழ்க்கைப் பயணத்தைத் தொடங்குகிறார். ஸ்ரீ வீட்டிலும் நிச்சயத் திருமணத்தை விட, சிந்துஜா எதிர்பார்த்த லிவ்விங் டூ கெதர் வாழ்க்கை முறையே சரியானது என வரவேற்றனர். இப்படியாக கதை முடிகிறது.

## நடிகர்கள்
* ஹரீஷ் கல்யாண் - ஸ்ரீ குமார்
* ரைசா வில்சன் - சிந்துஜா
* ஆனந்த் பாபு - சிந்துஜாவின் அப்பா
* பாண்டியன் - ஸ்ரீ குமாரின் அப்பா
* ரேகா - ஸ்ரீ குமாரின் அம்மா
* முனீஷ்காந்த் ராமதாஸ் - டெய்லர் தங்கராஜ்
* சுப்பு பஞ்சு அருணாச்சலம் - மேனேஜர்
* தீப்ஸ் - சதீஷ் 
* இவனே பிரேம் - இவனே
* உமாதேவி - சாந்தியா

## தயாரிப்பு
இது இசையமைப்பாளர் யுவன் சங்கர் ராஜா தயாரித்த முதல் படமாகும், இந்த படத்தை எலன் என்பவர் இயக்கியுள்ளார்.

## இசை
இப்படத்தை தயாரித்த யுவன் சங்கர் ராஜா என்பவரே இப்படத்திற்கு இசையும் அமைத்துள்ளார். மேலும் விவேக் மற்றும் மோகன் ராஜா ஆகியோர் பாடல்களை எழுதியுள்ளனர்.

## வெளியீடு
இந்த படம் 9 ஆகத்து 2018, அன்று வெளியிட திட்டமிடப்பட்டது, ஆனால் சில நாள் முன்பு தமிழக முன்னாள் முதல்வர் மு. கருணாநிதி அவர்கள் மரணமடைந்ததை அடுத்து, இப்படம் 10 ஆகத்து அன்று வெளியிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:தமிழ் காதல் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
சிவன் கோயில், நாராயணாபுரம்

**சிவன் கோயில், நாராயணாபுரம்** என்பது கர்நாடக மாநிலத்தின் பீதர் மாவட்டத்தில் நாராயணபுரம் என்னும் கிராமத்தில் அமைந்துள்ள கோயிலாகும். இக்கோவில் பசவகல்யாண் நகரத்திலிருந்து  நான்கு கி. மீ தொலைவிலுள்ளது. மேலைச் சாளுக்கியர்களின் கட்டடக்கலைத்  திறமைக்கு இக்கோயில் ஒரு சான்றாகும்.

## கட்டிடக்கலை
இக்கோயிலில் நரசிம்மன் வதைக் காட்சி கொண்ட சிலைகள் சிலவும், விஷ்ணுவின் வெவ்வேறு உருவ சிலைகளும் காணப்படுவதால் முன்னொரு காலத்தில் இக்கோயில் விஷ்ணு கோயிலாக இருந்திருக்கலாம். இக்கோயிலின் உள் கூரைகள் அழகான தாமரை வடிவங்களைக் கொண்டுள்ளது. கோயின் வெளிச்சுற்றுச் சுவர்களில் பெண்களின் அழகான சிலைகள் காணப்படுகின்றன. வெளியே கோயிலுக்கு அருகில் ஒரு கிணறு உள்ளது. அதற்கருகில் மற்றொரு கோயில் சிதிலமடைந்து காணப்படுகிறது.

## கொண்டாட்டங்கள்
ஒவ்வொரு ஆண்டும் ஆகத்து மாதத்தில் இக்கோயிலில் விழா கொண்டாடப்படுகிறது. கிராமத்தில் சுற்றி ஊர்வலமும் நடைபெறும்.

## காட்சியகம்

படிமம்:Shiva temple, Narayanapur, Bidar 097.jpg|உடைந்த நுழைவாயில் தோரணம்
படிமம்:Shiva temple, Narayanapur, Bidar 091.jpg|உடைந்த நுழைவாயில் தோரணம். வலது புரத்தில் நரசிம்மன் இரணியகசிபுவை வதம் செய்தல் காட்சி
படிமம்:Shiva temple, Narayanapur, Bidar 321.jpg|கோயில் நுழைவாயில். கோயிலுக்கு மேலே அண்மைய காலங்களில் கூரை அமைக்கப்பட்டுள்ளது.
படிமம்:Shiva temple, Narayanapur, Bidar 316.jpg|கோயிலில் காணப்படும் கல்வெட்டு
படிமம்:Shiva temple, Narayanapur, Bidar 308.jpg|கோயிலுக்கு வெளியே காணப்படும் கல்வெட்டு
படிமம்:Shiva temple, Narayanapur, Bidar 305.jpg|கோயிலின் வெளி சுற்றுச்சுவரில் காணப்படும் அழகான பெண் சிலைகள்
படிமம்:Shiva temple, Narayanapur, Bidar 294.jpg|கோயிலின் வெளி சுற்றுச்சுவரில் காணப்படும் அழகான பெண் சிலைகள்
படிமம்:Shiva temple, Narayanapur, Bidar 293.jpg|கோயிலின் வெளி சுற்றுச்சுவரில் காணப்படும் அழகான பெண் சிலைகள்
படிமம்:Shiva temple, Narayanapur, Bidar 286.jpg|கோயிலின் வெளி சுற்றுச்சுவரில் காணப்படும் அழகான பெண் சிலைகள்
படிமம்:Shiva temple, Narayanapur, Bidar 262.jpg|கோயிலின் வெளி சுற்றுச்சுவரில் காணப்படும் அழகான பெண் சிலைகள்
படிமம்:Shiva temple, Narayanapur, Bidar 232.jpg|கோயிலின் வெளி சுற்றுச்சுவரில் காணப்படும் அழகான பெண் சிலைகள்


## குறிப்புகள்

பகுப்பு:கர்நாடகாவில் உள்ள சிவன் கோயில்கள்
பகுப்பு:Coordinates on Wikidata
பகுப்பு:பீதர் மாவட்டம்
தேவராசன் வெங்கடேசன்

**தேவராசன் வெங்கடேசன்** (*Devarajan Venkatesan*) ஓர் இந்திய குத்துச் சண்டை வீரராவார். இவர் 1973 ஆம் ஆண்டு சூலை 22 ஆம் நாள் பிறந்தார். 1992 ஆம் ஆண்டு நடைபெற்ற கோடைகால ஒலிம்பிக் போட்டிகளில் இவர் 54 கிலோ எடைப்பிரிவினர் பங்கு பெறும் குத்துச் சண்டைப் போட்டியில் பங்கேற்றார்

## மேற்கோள்கள்
.

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்திய ஆண் குத்துச்சண்டை வீரர்கள்
முனிசுவாமி வேணு

**முனிசுவாமி வேணு** (*Muniswamy Venu*) ஓர் இந்திய குத்துச் சண்டை வீர்ராவார். இவர் 1946 ஆம் ஆண்டு ஏப்ரல் மாதம் 20 ஆம் நாள் பிறந்தார். 1972 ஆம் ஆண்டு நடைபெற்ற கோடைகால ஒலிம்பிக் போட்டிகளில் இவர் 59 கிலோ எடை முதல் 61 கிலோ எடைப்பிரிவினர் பங்கு பெறும் குறைந்த எடைப் பிரிவினர்  குத்துச் சண்டைப் போட்டியில் பங்கேற்றார் .
## மேற்கோள்கள்
.

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:இந்திய ஆண் குத்துச்சண்டை வீரர்கள்